CELEX: 
Language: bg
Date: 2020-08-31 00:00:00
Title: ДЕЛЕГИРАН РЕГЛАМЕНТ (ЕС) .../... НА КОМИСИЯТА за изменение на член 25 от Регламент (ЕО) № 1272/2008 на Европейския парламент и на Съвета относно класифицирането, етикетирането и опаковането на вещества и смеси по отношение на боите по поръчка

ЕВРОПЕЙСКА
                         КОМИСИЯ
                                                 Брюксел, 31.8.2020 г.
                                                 C(2020) 5759 final
              ДЕЛЕГИРАН РЕГЛАМЕНТ (ЕС) .../... НА КОМИСИЯТА
                                  от 31.8.2020 година
       за изменение на член 25 от Регламент (ЕО) № 1272/2008 на Европейския
   парламент и на Съвета относно класифицирането, етикетирането и опаковането
               на вещества и смеси по отношение на боите по поръчка
                              (текст от значение за ЕИП)
BG                                                                            BG
 ---pagebreak---                                  ОБЯСНИТЕЛЕН МЕМОРАНДУМ
   1.      КОНТЕКСТ НА ДЕЛЕГИРАНИЯ АКТ
   В съответствие с член 45, параграф 1 от Регламент (ЕО) № 1272/2008 определените
   органи на държавите членки отговарят за получаването на информация от вносителите
   и потребителите надолу по веригата относно опасните химически смеси, които пускат
   на пазара. С Регламент (ЕС) 2017/542 на Комисията беше изменен Регламент (ЕО)
   № 1272/2008, като към него беше добавено приложение, с което се хармонизира
   информацията, която трябва да бъде предоставяна във връзка със спешните действия от
   здравен характер („приложение VIII“)1.
   Приложение VIII беше прието през март 2017 г. След приемането му държавите членки
   и заинтересованите страни от сектора призоваха за внасяне на изменения в
   приложение VIII преди датата, от която трябва да бъде постигнато съответствие, като
   мотивите бяха сериозни притеснения относно приложимостта2. Комисията възложи
   провеждането на проучване, в рамките на което да се направи оценка на
   основателността на исканията и на въздействието върху задължените лица, и заключи,
   че изменението на приложение VIII е действително необходимо. Изменението ще
   представлява второ изменение на регламента след приемането на Регламент (ЕС)
   2020/11, с който беше отложена датата, от която трябва да бъде постигнато
   съответствие за смеси за потребителска употреба, и чиято цел беше по-
   рационализирано тълкуване на правилата, по-добра вътрешната съгласуваност и
   преодоляване на някои нежелани последици, които станаха ясни едва след приемането
   на Регламент (ЕС) 2017/542.
   Комисията предлага да бъде добавен параграф 8 в член 25 и да бъде изменено
   приложение VIII към Регламент (ЕО) № 1272/2008, тъй като това са частите, чрез които
   може да бъдат разрешени проблемите по отношение на приложимостта.
   В съответствие с правомощията, предоставени съгласно Регламент (ЕО) № 1272/2008,
   изменен с Регламент (ЕС) 2019/1243, и по-специално в съответствие с член 53в от него
   Комисията трябва да приеме отделен делегиран акт по всяко правомощие, което ѝ е
   делегирано. Тъй като правомощията, делегирани за изменение на член 25 и на
   приложение VIII са различни, Комисията предлага два отделни делегирани акта.
   В настоящото предложение за акт се съдържа добавката на параграф 8 в член 25, чрез
   която се осигурява решение по отношение на боите по поръчка. Актът представлява
   само част от решението, т.е. последиците от задълженията за етикетиране по член 25 от
   Регламент (ЕО) № 1272/2008 и липсата на необходимост да се създава UFI за боите по
   поръчка. Липсата на необходимост да се създава UFI за боите по поръчка, която
   представлява другата част от решението, е уредена в Делегиран регламент (ЕС)
   YYYY/XXX на Комисията [C(2020)5759].
   1
          ОВ L 78, 23.3.2017 г., стр. 1–12.
   2
          Например въздействието по отношение на възможностите за постигане на съответствие при
          смеси, чийто състав е силно променлив, тъй като съставките им са с естествен произход;
          трудностите при установяване на точния състав на продуктите при сложни вериги на доставка;
          въздействието по отношение на случаите, когато има множество доставчици на съставки на
          смеси, които са с едни и същи технически свойства и опасности.
BG                                                  1                                                BG
 ---pagebreak---    2.        КОНСУЛТАЦИИ ПРЕДИ ПРИЕМАНЕТО НА АКТА
   В съответствие с член 53а, параграф 4 от Регламент (ЕО) № 1272/2008 с посочените от
   всяка държава членка експерти бяха проведени консултации в съответната експертна
   група CARACAL [компетентните органи по REACH и CLP (E02385)] съгласно
   правилата на Междуинституционалното споразумение за по-добро законотворчество от
   13 април 2016 г3.
   Инициативата е публикувана с цел събиране на становища през периода 12 май 2020 —
   9 юни 2020 г. под заглавие „Въвеждане на изисквания за етикетиране за бои по поръчка
   във        връзка        с        нуждите     на      центровете        по      токсикология“
   (https://ec.europa.eu/info/law/better-regulation/have-your-say/initiatives/12315-Amending-
   Regulation-EC-No-1272-2008-as-regards-supplemental-labelling-information-for-emergency-
   health-response). Получената обратна информация от обществеността може да бъде
   обобщена, както следва.
   Комисията получи 46 коментара от отделени лица и организации, повечето от които
   свързани с химическата промишленост и намиращи се предимно в Европа.
   Мнозинството от коментарите бяха направени от заинтересовани страни от
   промишлеността (92 % от коментарите са от страна на дружества, стопански
   организации/асоциации), като коментарите от други субекти съставляваха 8 % от
   всички коментари (4 % — граждани на ЕС, 2 % — НПО, 2 % — други).
   Като цяло изразилите становище приветстват горещо предлагания законодателен акт и
   посочват, че е постигнат голям напредък при намирането на работещо решение за
   боите по поръчка.
   Мнозинството от коментарите се отнасят до искане за отлагане на първата дата за
   постигане на съответствие — 1 януари 2021 г., посочена в Делегиран регламент (ЕС)
   YYYY/XXX на Комисията [C(2020)5759]. Като мотиви се посочват: големият брой
   смеси, които според изразилите становище трябва да бъдат нотифицирани,
   закъснението при приемането на настоящия акт в сравнение с първоначалния график
   поради COVID-19 и причинената от това невъзможност актът да бъде приет преди
   началото на определения летен период, през който на Европейския парламент и на
   Съвета не могат да бъдат предавани актове 4, притесненията, че нужните ИТ
   инструменти, разработвани от ECHA, към които промишлеността трябва да приспособи
   системите си, може да не бъдат готови навреме и опасенията, че ИТ системите на
   държавите членки могат евентуално да пострадат от нарушения на сигурността, ако не
   са готови навреме.
   Комисията не възнамерява да отлага датата 1 януари 2021 г., от която трябва да се
   постигне съответствие, поради следните причини. Европейската агенция по химикали
   („Агенцията“) разработи и публикува още през април 2019 г. формуляра за
   предоставяне на информация съгласно част В от приложение VІІІ. Освен това
   Агенцията разработи и въведе позволяваща търсене база данни през ноември 2019 г.
   Що се отнася до готовността на ИТ системите на държавите членки, подготовката за
   техния достъп до базата данни върви по план за всички държави членки, избрали да
   използват позволяващата търсене база данни на Агенцията. Държавите членки
   получават достъп до позволяващата търсене база данни само ако изпълняват всички
   3
            ОВ L 123, 12.5.2016 г., стр. 1.
   4
            ОВ L 123, 12.5.2016 г., стр. 1.
BG                                                 2                                             BG
 ---pagebreak---    изисквания за сигурност, така че опасенията относно нарушения на сигурността са
   неоснователни.
   Що се отнася до забавянето, причинено от COVID-19, и невъзможността настоящият
   акт де се приеме преди началото на периода през лятото, когато на законодателите не
   могат да бъдат предавани актове, Комисията счита, че то възлиза на приблизително два
   месеца и половина. Според Комисията това не налага отлагане на датата, от която
   трябва да се осигури съответствие.
   В получените коментари се посочва, че считано от 1 януари 2021 г. трябва да се
   нотифицира значителен брой смеси. Следва да се има предвид, че приложение VІІІ
   единствено хармонизира формата за предоставяне на информация и че задълженията за
   предоставяне на информация по член 45 са вече приложими от влизането в сила на
   Регламент (ЕО)1272/2008. Съгласно Регламент (ЕС) 2017/542 до 1 януари 2025 г. е
   предвиден преходен период съгласно съществуващите национални системи, така че
   смесите, които вече са пуснати на пазара, могат да продължат да се ползват от него.
   Що се отнася до въвеждането на член 25, параграф 8, беше коментирано, че не е
   определен праг на концентрацията за посочване на UFI върху опаковката на боята по
   поръчка на опасните смеси, които се съдържат в нея, и беше предложен праг от 10 %.
   Експертната група, с която бяха проведени консултации и която се цитира по-горе,
   обсъди същия въпрос и стигна до заключението, че е необходим много по-нисък праг,
   за да се осигурят спешните действия от здравен характер. Въвежда се праг от 0,1 %,
   който съответства на прага за идентифицирането на опасни съставки с нотификация.
   Що се отнася до член 25, параграф 8, втора алинея, в която е предвидено задължението
   да се включва концентрацията на смес с уникален идентификатор на формулата върху
   етикета на боята по поръчка, когато тя превишава 5 %, заинтересованите страни от
   промишлеността предложиха прагът да бъде увеличен на 10 %, за да може
   поверителната фирмена информация да бъде запазена. Експертната група, с която бяха
   проведени консултации и която се цитира по-горе, обсъди същия въпрос и заключи, че
   определената граница следва да се запази, за да може да се осигурят адекватни спешни
   действия от здравен характер, като се има предвид по-специално това, че повечето бои
   се формулират с концентрация на отделната оцветяваща съставка, която е под 5 %.
   Комисията счита, че тъй като проектотекстът вече дава възможност да се посочи
   определена граница на концентрация вместо конкретна концентрация, възможностите
   за обратен инженеринг на химическия състав на сместа са значително ограничени и че
   представените аргументи не са подплатени с достатъчно доказателства, за да оправдаят
   допълнителното снижаване на равнището на безопасност.
   Бяха направени и допълнителни предложения за разширяване на определението от „бои
   по поръчка“ на „цветни смеси по поръчка“ съгласно член 25, параграф 8, трета алинея и
   приложение VІІІ, част А, точка 2.4, параграф 5, за да се даде възможност всички цветни
   смеси по поръчка да се ползват от дерогацията. Становището на Комисията е, че трябва
   да се прави разлика между смесите, чието предназначение е да добавят цвят, и смесите,
   които са оцветени. Цветните смеси не могат да попадат под определението „боя“. Не
   бяха предоставени пазарни данни или данни за инциденти с други цветни смеси по
   поръчка, поради което разширяването на определението без данни в подкрепа на това
   би било неоправдано.
   В други коментари се предлага в определението на „бои по поръчка“ да не се включват
   думите „ограничени количества“. Комисията счита, че това уточнение е необходимо с
   цел ясно да се дефинира понятието за боя по поръчка, тъй като без него на пазара би
   могло да бъде пуснато неограничено количество боя по поръчка, което би довело до
BG                                            3                                           BG
 ---pagebreak---    различен сценарий по отношение на риска. Същевременно определянето на някаква
   конкретна граница би било произволно и неоправдано, като се има предвид, че
   определението следва да отговаря на различни сценарии.
   Освен това беше предложено включването в определението в член 25, параграф 8, трета
   алинея и в приложение VІІІ, част А, точка 2.4, параграф 5 на „промишлени бои и
   мастила по поръчка“ с оглед на това, че смесването на оцветители или цветове в обекта
   на продажба съществува и за промишления сектор. С оглед на липсата на доказателства
   за необходимостта от дерогация за такива бои и късното постъпване на искането
   Комисията не счита, че е оправдано да разшири дерогацията. Въпросите, свързани с
   боите по поръчка бяха обсъдени също така с експертната група, с която бяха проведени
   консултации и която се цитира по-горе, като мнозинството от експертите предпочетоха
   периметърът на опростяването да не се разширява по никакъв начин.
   Бяха направени коментари във връзка с предоставянето на повече гъвкавост за
   поставяне на уникалния(ите) идентификатор(и) на формулата (UFI) върху други части
   на опаковката (например отгоре, върху капака) вместо в частта за допълнителна
   информация на етикета или опаковката, намираща се заедно с другите елементи, както
   е определено в член 29, параграф 4а и точка 5.3. от част А от приложение VІІІ.
   Комисията счита, че настоящите разпоредби дават възможност за достатъчно гъвкавост
   по отношение местоположението на UFI.
   3.      ПРАВНИ ЕЛЕМЕНТИ НА ДЕЛЕГИРАНИЯ АКТ
   Правният акт изменя Регламент (ЕО) 1272/2008. Правното основание за настоящия
   делегиран регламент е член 53, параграф 1 от Регламент (ЕО) 1272/2008.
BG                                           4                                           BG
 ---pagebreak---                   ДЕЛЕГИРАН РЕГЛАМЕНТ (ЕС) .../... НА КОМИСИЯТА
                                           от 31.8.2020 година
         за изменение на член 25 от Регламент (ЕО) № 1272/2008 на Европейския
     парламент и на Съвета относно класифицирането, етикетирането и опаковането
                   на вещества и смеси по отношение на боите по поръчка
                                       (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1272/2008 на Европейския парламент и на Съвета
   от 16 декември 2008 г. относно класифицирането, етикетирането и опаковането на
   вещества и смеси, за изменение и за отмяна на директиви 67/548/ЕИО и 1999/45/ЕО и за
   изменение на Регламент (ЕО) № 1907/20065, и по-специално член 53, параграф 1 от
   него,
   като има предвид, че:
   (1)    Регламент (ЕО) № 1272/2008 бе изменен с Регламент (ЕС) 2017/542 на
          Комисията6, за да се добавят някои изисквания за предоставянето на
          информация, свързана със спешните действия от здравен характер, и да се
          включи „уникален идентификатор на формулата“ (UFI) в допълнителната
          информация на етикета на дадена опасна смес. Вносителите и потребителите
          надолу по веригата са длъжни да започнат да спазват изискванията на етапи, в
          съответствие с поредица от дати за постигане на съответствие в зависимост от
          употребата, за която дадена смес се пуска на пазара.
   (2)    Секторът на боите изказа специални опасения по отношение на приложимостта
          на изискванията във връзка със спешните действия от здравен характер в случая
          на боите, които се изготвят в ограничени количества по заявка за отделен
          потребител или професионален потребител в обекта на продажба. За да се
          удовлетвори потребителското търсене на много специфични нюанси на боите,
          формулаторите може да получават заявки за изготвяне и доставка на бои с почти
          неограничен брой различни съставки. Поради това съответствието с
          изискванията във връзка със спешните действия от здравен характер би
          наложило на формулаторите или да предоставят информация и да създават UFI
          предварително за изключително голям брой бои с всички възможни цветни
          комбинации, много от които може никога реално да не бъдат доставени, или да
          отлагат всяка една доставка в обекта на продажба до предоставянето на
          информацията и създаването на UFI. Всеки един от двата подхода би
          представлявал непропорционална тежест за сектора на боите по поръчка.
   5
          ОВ L 353, 31.12.2008 г., стр. 1.
   6
          Регламент (ЕС) 2017/542 на Комисията от 22 март 2017 г. за изменение на Регламент (ЕО) №
          1272/2008 на Европейския парламент и на Съвета относно класифицирането, етикетирането и
          опаковането на вещества и смеси посредством добавяне на приложение относно
          хармонизираната информация във връзка със спешните действия от здравен характер (ОВ L 78,
          23.3.2017 г., стр. 1).
BG                                                   5                                              BG
 ---pagebreak---    (3)   За да се избегне създаването на непропорционална административна тежест, по-
         специално за малките и средните предприятия, в сектора на боите по поръчка,
         изискванията ще бъдат изменени с Делегиран регламент (ЕС) YYYY/XXX на
         Комисията [До Службата за публикации: Моля, въведете препратка към
         Делегиран регламент … на Комисията за изменение на Регламент (ЕО) №
         1272/2008 на Европейския парламент и на Съвета относно класифицирането,
         етикетирането и опаковането на вещества и смеси с цел подобряване на
         приложимостта на изискванията за информация във връзка със спешните
         действия от здравен характер, C(2020)5759], за да бъде предвидена
         възможност за освобождаване на боите по поръчка от задълженията за
         нотифициране по приложение VIII към Регламент (ЕО) № 1272/2008 и от
         задължението за създаване на UFI, съдържащо се в същото приложение. За да се
         даде възможност на центровете по токсикология да разработят подходящи
         спешни действия от здравен характер, по отношение на отделните смеси,
         съдържащи се в боите по поръчка, следва да продължат да се прилагат всички
         изисквания на приложение VIII.
   (4)   С оглед на това е целесъобразно да се измени член 25 от Регламент (ЕО)
         № 1272/2008 с цел да се предвиди правило за боите по поръчка, за които не се
         предоставя информация и не се създават съответните UFI, което да изисква UFI
         на всички смеси, съдържащи се в боята по поръчка, да бъдат посочвани на
         етикета на боята по поръчка. Освен това, ако концентрацията на смес с UFI,
         съдържаща се в боя по поръчка, превишава 5 %, концентрацията следва да бъде
         включена в допълнителната информация, посочена на етикета на боята по
         поръчка, тъй като за смеси в бои по поръчка, които са в такива концентрации, е
         по-вероятно да бъдат от значение за спешните действия от здравен характер.
   (5)   С оглед на това, че определената в приложение VIII към Регламент (ЕО) №
         1272/2008 дата 1 януари 2021 г., от която трябва да се постигне съответствие за
         смесите за потребителска употреба и смесите за професионална употреба,
         наближава, и че с настоящия регламент се дава възможност на всички сектори да
         постигнат съответствие с посоченото приложение, настоящият регламент следва
         да влезе в сила възможно най-скоро.
   (6)   Поради това Регламент (ЕО) № 1272/2008 следва да бъде съответно изменен,
   ПРИЕ НАСТОЯЩИЯ РЕГЛАМЕНТ:
                                           Член 1
   В член 25 от Регламент (ЕС) 1272/2008 се добавя следният параграф:
           „8. В случая на боя по поръчка, за която не е направено предоставяне на
           информация в съответствие с приложение VIII и не е създаден съответен
           уникален идентификатор на формулата, уникалните идентификатори на
           формулите на всички смеси, сдържащи се в боята по поръчка в концентрация,
           превишаваща 0,1 %, и подлежащи самите те на нотификация съгласно член 45,
           се включват в допълнителната информация върху етикета на боята по поръчка,
           разположени заедно и изброени в низходящ ред на концентрацията на смесите
           в боята по поръчка, в съответствие с разпоредбите на приложение VIII, част A,
           точка 5.
           В случаите, попадащи в първа алинея, когато концентрацията на една смес с
           уникален идентификатор на формулата в боята по поръчка превишава 5 %,
BG                                            6                                          BG
 ---pagebreak---           концентрацията на тази смес се включва също така в допълнителната
          информация върху етикета на боята по поръчка до нейния уникален
          идентификатор на формулата в съответствие с приложение VIII, част Б, точка
          3.4.
          За целите на настоящия параграф „боя по поръчка“ означава боя, която е
          формулирана в ограничени количества на базата на заявка за отделен
          потребител или професионален потребител в обекта на продажба чрез
          тониране или сместване на цветове.“
                                         Член 2
   Настоящият регламент влиза в сила в деня след деня на публикуването му в Официален
   вестник на Европейския съюз.
   Настоящият регламент е задължителен в своята цялост и се прилага пряко във всички
   държави членки.
   Съставено в Брюксел на 31.8.2020 година.
                                          За Комисията
                                          Председател
                                          Ursula VON DER LEYEN
BG                                          7                                         BG